2000 ברוסיה
אירועים בולטים

פרק זה לוקה בחסר. אנא תרמו לוויקיפדיה ו.
3 בינואר – בביירות שבלבנון, חמושים ירו רקטות נגד טנקים על השגרירות הרוסית. שוטר אחד ותוקף אחד נהרגו באירוע.
6 בפברואר – הצבא הרוסי משלים את השתלטותו על גרוזני בירת צ'צ'ניה.
18 בפברואר – בצ'צ'ניה כוחות המורדים הפילו מסוק רוסי. באירוע נהרגו 15 בני אדם.
18 בפברואר – בצ'צ'ניה 84 צנחנים רוסים נהרגו במתקפת פתע של הכוחות המורדים.
26 במרץ – הבחירות לנשיאות רוסיה 2000: פוטין נבחר לנשיא עם 53 אחוזים מהקולות.
4 באפריל – שיגור חללית מאוישת סויוז TM-30. החללית התחברה לתחנת החלל מיר וחזרה לכדור הארץ ב-16 ביוני 2000.
7 במאי – ולדימיר פוטין מושבע כנשיא רוסיה. פוטין מינה במקביל את מיכאיל קסיאנוב לתפקיד ראש ממשלת רוסיה והתחייב להשיב את המדינה למעמד של מעצמה עולמית.
6 ביוני – בכפר אלחן-יורט בצ'צ'ניה, שתי מחבלות מתאבדות התפוצצו סמוך לבניין המשטרה הרוסית. אחת מהמחבלות הייתה קרובת משפחה של מובסאר בראייב, שהיה אחראי מאוחר יותר לחטיפת בני הערובה בתיאטרון דוברובקה ב-2002. כתוצאה מהפיצוצים שני שוטרים נהרגו, חמישה נפצעו.
13 ביוני – נעצר איש העסקים ובעל הערוץ הליברלי NTV, ולדימיר גוסינסקי. הוא שוחרר כעבור מספר ימים עקב עסקה עם השלטונות למכירת כל נכסיו בתקשורת. בחודש יולי נמלט מרוסיה.
2 ביולי – כתוצאה מסדרת פיצוצים בצ'צ'ניה, נהרגו למעלה מ-30 שוטרים, חיילים ואנשי הכוחות הפדרליים. את האבדות הגדולות ביותר ספגו שוטרי משטרת מחוז צ'ליאבינסק.
9 ביולי – פיצוץ בשוק העירוני של ולדיקווקז (צפון אוסטיה). 6 הרוגים ו-18 פצועים.
21 ביולי – מסוק של הצבא הרוסי מתרסק צפונית לסנט פטרסבורג. באירוע נהרגים 19 האנשים שהיו על סיפון המסוק.
4 באוגוסט – רוסיה דיווחה כי המורדים הצ'צ'נים ערפו את ראשם של שני קולונלים רוסים שנשבו קודם לכן באזור ודנו (Vedeno).
8 באוגוסט – מטען נפץ מתפוצץ בשביל תת-קרקעי בכיכר פושקין שבמוסקבה. לפחות 13 בני אדם נהרגו באירוע. פצצה נוספת נמצאת ומנוטרלת.
12 באוגוסט – טביעת הצוללת הרוסית קורסק: במהלך תרגילים ימיים התפוצצות על סיפון צוללת גרעינית מדגם A 949 של הצי הרוסי גורמת לטביעתה בים ברנץ.
21 באוגוסט – צוללנים נורווגים ערכו בדיקה בצוללת הרוסית קורסק ואישרו בסיומה כי 118 המלחים הרוסים על סיפון הצוללת נפטרו.
1 באוקטובר – ערוצי הטלוויזיה הערוץ הראשון ורוסיה-1 עוברים באופן רשמי לשליטת הקרמלין.
6 באוקטובר – בשעה 16:03-16:05 בפיאטיגורסק ובנבינומיסק, הדהדו במקביל ארבעה פיצוצים. הפיצוץ הראשון אירע בתחנת אוטובוס ברחוב גגארין סמוך למבנה עיריית נבינומינסק, השני – בשוק הקזחי של נבינומיסק. הפיצוץ השלישי והרביעי התרחשו ברציף תחנת הרכב ת של פיאטיגורסק. סך הכול נהרגו 4 איש ו-20 נפצעו.
25 באוקטובר – צוללנים רוסים החלו למשוט את הגופות של המלחים הרוסים מן הצוללת קורסק. במהלך הפינוי של הגופות התגלה פתק שאישר כי 23 מלחים שרדו את התאונה הראשונה אך כי הם לא היו מסוגלים לברוח מהצוללת.
25 באוקטובר – מטוס רוסי עם לפחות 75 נוסעים ואנשי צוות התרסק בעת שניסה לנחות בגאורגיה. כל האנשים על סיפון המטוס נהרגו.
31 באוקטובר – שיגור חללית מאוישת סויוז TM-31. החללית התחברה לתחנת החלל הבינלאומית וחזרה לכדור הארץ ב-6 במאי 2001.
1 בנובמבר – לאחר שהשלטונות ברוסיה פתחו נגדו בחקירה, איש העסקים ואחד מבעלי הערוץ הראשון, בוריס ברזובסקי נמלט מרוסיה.
11 בנובמבר – מטוס רוסי טופולב Tu-154 במסלול מחצ'קלה-מוסקבה נחטף על ידי בדלן צ'צ'ני. המחבל איים לפוצץ את המטוס ודרש לטוס לישראל. לאחר נחיתה בבסיס חיל האוויר הישראלי עובדה, המחבל הסגיר את עצמו לשלטונות.
8 בדצמבר – בהצבעה בדומה הוחלט ברוב של 381-51 להחזיר את ההמנון הסובייטי הישן עם מילים חדשות שעדיין לא נכתבו.
8 בדצמבר – שתי מכוניות תופת התפוצצו במקביל בשוק העליון של פיאטיגורסק. 4 איש נהרגו, 45 נפצעו. ב-12 ביוני 2002 בית המשפט האזורי של סטברופול הכיר באראסול חובייב כאשם בביצוע הפיגוע ונידון למאסר לכל חייו.
19 בדצמבר – ניסיון התנגשות במשאית דגם "אוראל" בבניין המפקדה הצבאית בשכונת לנין בעיר גרוזני, בירת צ'צ'ניה. אחד מהמחבלים שניסו לפרוץ לבניין נחסם על ידי אנשי אבטחה. שניים מהפושעים נמלטו, אחת מהם (מרטה דודוייבה, בת 17), שהייתה במשאית, נפצעה.
30 בדצמבר – הנשיא פוטין אישר את ההמנון הלאומי החדש של הפדרציה הרוסית שיכיל את המילים של המשורר סרגיי מיכאלקוב והמוזיקה המקורית של ההמנון הסובייטי הישן.